[{"text_idx": "#000003", "text": "Ta\u0308navune jaanuar oli rekordiliselt soe"}, {"text_idx": "#000004", "text": "2020. aasta jaanuari temperatuurid. Punased toonid na\u0308itavad keskmisest soojemat, sinised jahedamat. Skaala mo\u0303lema otsa viimane va\u0308rv ta\u0308histab rekordit. Autor/allikas: USA Riiklik Ookeani- ja Atmosfa\u0308a\u0308rivalitsus (NOAA)"}, {"text_idx": "#000005", "text": "Ta\u0308navune jaanuar oli maakera ko\u0303ige soojem jaanuar alates 1880. aastast, kui selliseid mo\u0303o\u0303tmisi on tehtud, teatas USA Riiklik Ookeani- ja Atmosfa\u0308a\u0308rivalitsus (NOAA) neljapa\u0308eval."}, {"text_idx": "#000006", "text": "2020. aasta jaanuar lo\u0303i seni 2016. aastal mo\u0303o\u0303detud jaanuari soojarekordi 0,02 Celsiuse kraadiga. Maa- ja veepinnal mo\u0303o\u0303detud temperatuur u\u0308letas 20. sajandi keskmist, mis oli 12 kraadi Celsiuse skaalal, 1,14 Celsiuse kraadiga. Po\u0303hjapoolkera temperatuur oli 1,5 ja lo\u0303unapoolkeral 0,78 Celsiuse kraadi keskmisest soojem."}, {"text_idx": "#000007", "text": "Neli ko\u0303igi aegade soojemat jaanuari on mo\u0303o\u0303detud alates 2016. aastast, ku\u0308mme ko\u0303ige soojemat jaanuari on ko\u0303ik olnud alates 2002. aastast, ma\u0308rkis NOAA oma raportis. Ta\u0308navune jaanuar oli 44. ja\u0308rjestikune jaanuar ja 421. kuu, mille temperatuur oli ko\u0303rgem kui 20. sajandi keskmine."}, {"text_idx": "#000008", "text": "Ameerika U\u0308hendriikide andmed la\u0308hevad kokku Euroopa Liidu kliimavaatlusteenistuse eelmisel na\u0308dalal avaldatud tulemustega, mis kasutab pisut erinevaid algandmeid, kirjutas ."}, {"text_idx": "#000009", "text": "NOAA andmeil oli Venemaal, peamiselt selle Aasia osas, aga ka Skandinaavias ja Kanada idaosas temperatuur 5 Celsiuse kraadi keskmisest ko\u0303rgem. Rekordilised keskmised tempertuurid oli jaanuaris ka Vaiksel ookeanil, Kesk- ja Lo\u0303una-Ameerikas. Mitte kusagil maakera piirkonnas ei olnud ta\u0308navune jaanuar rekordiliselt ku\u0308lm."}, {"text_idx": "#000010", "text": "Samas ma\u0308rgib USA kliimaagentuur, et polaaralade ja\u0308a\u0308kate oli tavalisest va\u0308iksem, Arktikas oli ja\u0308a\u0308kate 1981. - 2010. aastate keskmisest 5,3 protsenti va\u0308iksem ja Antarkitikas 9,8 protsenti nende aastate keskmisest va\u0308iksem. Po\u0303hjapoolkera lumikate oli 1981. - 2010. aastate keskmisest va\u0308iksem, see oli viimase 54 aasta lumevaesuselt 18. ko\u0303ige va\u0308hema lumega jaanuar."}, {"text_idx": "#000011", "text": "Eesti pa\u0308a\u0308ses kliima isea\u0308rasuste tahtel po\u0303hjapoolkera kuumimast suvest"}, {"text_idx": "#000012", "text": "Klimaatilist talve jagus vaid neljaks pa\u0308evaks"}, {"text_idx": "#000015", "text": "Antarktikas mo\u0303o\u0303deti rekordilised 20,7 kraadi sooja"}, {"text_idx": "#000016", "text": "EEA kaardid: kus Eestis kliimamuutuste to\u0303ttu po\u0303leb ja uputab?"}, {"text_idx": "#000025", "text": "Venemaa ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000027", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000030", "text": "Lavrov: ei Ukraina rahuplaan ega Musta mere viljalepe pole realistlikud"}, {"text_idx": "#000039", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000041", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000047", "text": "O\u0303S 2025 keskendub keele normimisele ja kirjeldamisele"}, {"text_idx": "#000050", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]